**Aş vrea...**

*Cornelia Georgescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aş vrea să fiu o pasăre-n zbor,

Sau frunza purtată de vântul uşor...

Aş vrea să fiu o dulce adiere,

Sau poate din stupi a albinelor miere.

Aş vrea să fiu mireasma din flori,

Un fir de iarbă, ori roua din zori.

Aş vrea să fiu o gingaşă floare,

Nisip, curcubeu, sau apa din mare.

Aş vrea să fiu o gâză, ori furnică,

Un fluture, peşte, sau chiar rândunică.

Aş vrea să fiu apă de ploaie,

Un lup, sau chiar doar o blândă oaie.

Aş vrea să fiu lumină, sau nor,

O rază de soare, un gând călător...

Aş vrea să fiu pom, piatră sau stâncă,

Un munte semeţ, sau marea adâncă.

Aş vrea să fiu o stea de pe cer,

Soarele, luna, sau un vis efemer.

Aş vrea să fiu spicul de grâu,

Izvorul limpede, fluviu, sau râu.

Aş vrea să fiu zâmbet, culoare,

Cântec, iubire, sau strigăt, chemare.

Aş vrea să fiu toamnă sau vară,

Iarna cea albă, sau chiar primăvară.

Aş vrea să fiu ori cer, ori pământ,

Sau toate deodată, însă nu sunt...